Video: Carla Oberholzer skryf liedjie vir boere oor droogte | Maroela Media
Video: Carla Oberholzer skryf liedjie vir boere oor droogte
Carla Oberholzer het haar jongste liedjie aan die boere opgedra. Foto: Verskaf.
Die musiekbedryf het vir die eerste keer kennis geneem van Carla Oberholzer nadat sy die liedjie "Drome" vir die country-groep, Heuning, geskryf het. Deesdae is sy hard besig om aan haar sangloopbaan te werk, terwyl sy treffers vir verskeie ander sangers skryf. Carla is iemand wat ook nie skroom om by liefdadigheidsprojekte betrokke te raak nie. Sy het vroeër aan 'n Reik na 'n Droom-projek deelgeneem. Nou het sy 'n liedjie geskryf en opgeneem wat sy opdra aan boere wat gebuk gaan onder die droogte.
Esté Meyer Jansen het met Carla oor haar liedjies gesels en meer inligting gekry oor die liedjie "Wat maak 'n boer", wat sal help om geld in te samel vir boere.
Luister: Boere in Nood-projek gryp tydens droogte in
Hi Carla, hierdie liedjie sal aan elke boer se hart raak in die moeilike tyd waarin hulle hulle bevind. Is sommer baie trots op jou en dit is 'n baaaaie mooi liedjie en jy het so baie talent om dit self te skryf en te sing. Kan nie wag vir die volgende liedjie nie, dit kan net beter gaan. Baie sterkte met jou sang loopbaan. Tannie Petro van Centurion.
carla….ekt nie woorde nie as n jong boer vroutjie,die song le my nou na aan die hart ….baie baie dankie vir so n mooi liedtjie